प्रदीप र सलोनी च्याम्पियन
प्रदीप खड्का र सलोनी तामाङको जोडी आठौं सिटिजन्स बैंक खुला टेनिस प्रतियोगिताको मिक्स डबल्समा च्याम्पियन भएको छ ।
काठमाडौँ — प्रदीप खड्का र सलोनी तामाङको जोडी आठौं सिटिजन्स बैंक खुला टेनिस प्रतियोगिताको मिक्स डबल्समा च्याम्पियन भएको छ ।प्रदीप र सलोनीको जोडीले शुक्रबार प्रणव खनाल र अभिलाषा विष्टको जोडीलाई ७–६, ६–३ को सोझो सेटमा हराएको थियो । भेट्रान ४५ वर्षमाथि पुरुष सिंगल्समा चन्द्र शाहीले रोहित सुनुवारलाई ६–३, ६–४ को सोझो सेटमा हराएर स्वर्ण जिते । ५५ वर्षमाथि पुरुष डबल्समा कमल थापा र छ्याम्बा ढुन्डुपले सुवर्ण धाख्वा र कृष्णराज घलेको जोडीलाई फाइनलमा ७–५, १–६, १०–६ ले हराएर उपाधि जिते । काठमाडौं जिल्ला टेनिस संघद्वारा आयोजित प्रतियोगिताको पुरुष सिंगल्समा प्रदीप खड्काले प्रणव मानन्धरलाई ७–५, ६–३ ले र प्रणव खनालले सन्तोष खत्रीलाई ६–१, ६–२ ले हराएर फाइनल सुरक्षित गरे । महिला सिंगल्समा सलोनी तामाङले सर्वानी श्रेष्ठलाई ६–१, ६–४ ले र अभिलाषा विष्टले इशाश्री शाहलाई ६–२, ६–४ को सेटमा हराएर फाइनल तय गरे ।भेट्रान ३५ वर्षमाथि पुरुष सिंगल्समा कमलबहादुर भण्डारीले दावा शेर्पालाई ६–३, ४–६, १०–४ ले र जितेन्द्र परियारले सिमान्त गुरुङलाई ६–२, ६–० ले पराजित गर्दै फाइनल भिडन्त पक्का गरे । ६५ वर्षमाथि पुरुष सिंगल्समा कमल थापाले विदुर विष्टलाई ४–२, ४–१ ले र दीपक श्रेष्ठले भरत रायमाझीलाई ४–१, ४–१ ले हराएर फाइनलमा स्थान पक्का गरे । ५५ वर्षमाथि पुरुष सिंगल्समा विमल गुरुङ र निरञ्जनकुमार श्रेष्ठ जित पाएर फाइनल पुगेका छन् ।